3. การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการของบริษัท

บริษัท วิค แอนด์ ฮุคลันด์ จำกัด (มหาชน) ดำเนินธุรกิจในการผลิตและจำหน่ายท่อ
และข้อต่อท่อที่ทำจากวัตถุดิบ Polyethylene (PE) และ Polypropylene (PP)
ขนาดตั้งแต่เส้นผ่าศูนย์กลางภายนอก 16-1,600 มิลลิเมตร สำหรับท่อรับแรงดัน
นอกจากนี้บริษัทฯยังสามารถผลิตท่อ Wehoduo ขนาด 100-1,000 มม. สำหรับระบายน้ำ,
ร้อยสายไฟ , สายเคเบิ้ล, สายโทรศัพท์ สามารถสวมต่อได้ง่ายด้วยระบบข้อต่อแหวนยาง
Weholite Spiro ขนาดเส้นผ่าศูนย์กลางใหญ่สุด 3,000 มิลลิเมตรสำหรับใช้เป็นท่อไม่รับแรงดัน
ซึ่งท่อ Weholite Spiro เป็นผลิตภัณฑ์ที่คิดค้นขึ้นโดยบริษัท เคดับเบิ้ลยูเอช ไปป์ จำกัด (KWH
Pipe Ltd.) ซึ่งเป็นผู้ถือหุ้นรายใหญ่ของบริษัทฯ

ในกรณีที่มีการติดตั้งท่อ บริษัทฯจะใช้บริษัทในกลุ่ม คือ บริษัท ดับเบิลยูเอช ไป๊ป (ประเทศไทย)
จำกัด ซึ่งบริษัทฯเป็นผู้ถือหุ้นร้อยละ 48.99 เป็นผู้ดำเนินการออกแบบวางระบบ และติดตั้งท่อ

- ท่อ High Density Polyethylene (HDPE) ซึ่งเป็นผลิตภัณฑ์หลักของบริษัทฯมีคุณสมบัติที่ดี
โดยทั่วไปท่อสามารถแบ่งประเภทการใช้งานตามขนาดของท่อดังต่อไปนี้

  -------------------------- ------------- ----------------------------------
  - ท่อขนาดเส้นผ่าศูนย์กลางภายนอก 16-110        ใช้สำหรับท่อส่งน้ำ ท่อน้ำดื่ม ระบายน้ำ
                             มิลลิเมตร       สำหรับโครงการขนาดเล็ก

                             110-315       ใช้สำหรับเป็นท่อหลักในการส่งน้ำ
                             มิลลิเมตร       ระบายน้ำในหมู่บ้าน หรือนิคมอุตสาหกรรม
                                           รวมทั้งยังเป็นท่อร้อยสายไฟและสายโทรศัพท์

                             315-1,600     ใช้สำหรับเป็นท่อหลักในการส่งน้ำ ระบายน้ำ
                             มิลลิเมตร       ร้อยสายไฟ และโทรศัพท์ ขนาดใหญ่
  -------------------------- ------------- ----------------------------------

- ท่อ Weholite Spiro มีลักษณะเป็นท่อที่มีผนังเบาชั้นตรงกลางกลวง
โครงสร้างภายในท่อเป็นเกลียว จึงเหมาะสำหรับงานท่อระบายน้ำและท่อน้ำเสีย
ซึ่งมีขนาดเส้นผ่าศูนย์กลางภายนอก 350-3,000 มิลลิเมตร

- ท่อ Wehoduo ขนาด 100-1,000 มม. เป็นท่อผนังสองชั้น
เหมาะสำหรับงานท่อระบายน้ำในหมู่บ้าน และสนามกอล์ฟ งานท่อร้อยสายไฟ, สายเคเบิ้ล,
สายโทรศัพท์ ติดตั้งง่ายด้วยระบบข้อต่อแหวนยาง

- ท่อ Weho Aqua ขนาด 20-100 มม. เป็นท่อพีอี
สีน้ำเงินเหมาะสำหรับใช้ในอาคารบ้านเรือนทั่วไป มีข้อต่อขนาดเล็ก ทนแรงดันได้สูง
มีอายุการใช้งานนานกว่า 50 ปี

นอกจากบริษัทฯ เป็นผู้นำในการจำหน่ายข้อต่อท่อสำหรับท่อชนิดที่กล่าวมาข้างต้น บริษัทฯ
ยังมีการพัฒนาประสิทธิภาพ และต้นทุนของข้อต่อท่อชนิดต่างๆ ซึ่งจะเสริมภาพพจน์ของบริษัทฯ
และส่งเสริมตลาดท่อ Polyethylene โดยรวม

ลักษณะผลิตภัณฑ์และบริการของบริษัทย่อย

บริษัท ดับเบิลยู เอช ไป๊ป (ประเทศไทย) จำกัด

มีการให้บริการหลัก ดังนี้

1) การรับเหมาวางท่อ PE ส่วนใหญ่เป็นงานที่ได้จากการประมูลโครงการ
หรือเป็นโครงการขนาดใหญ่ การให้บริการจะทำตั้งแต่การติดตั้งท่อ การเชื่อมต่อท่อและข้อต่อ
การติดตั้งอุปกรณ์ การขุดและฝังท่อ และการก่อสร้างประกอบ (ถ้ามี)

2) การให้บริการติดตั้งและเชื่อมต่อท่อ PE และข้อต่อ PE ที่ผลิตโดยบริษัท วิค แอนด์ ฮุคลันด์
จำกัด (มหาชน)

3) การให้บริการติดตั้งอุปกรณ์ประกอบสำหรับงานท่อต่าง ๆ เช่น การติดตั้งอุปกรณ์ไล่อากาศ (Air
Release Valve) เป็นต้น

4) การให้บริการติดตั้งท่อชนิดอื่น ในกรณีที่ท่อชนิดดังกล่าวเป็นส่วนประกอบของงานการติดตั้งท่อ PE

5) การจำหน่ายท่อ PE และข้อต่อสำหรับใช้ในงานติดตั้งท่อของลูกค้า ท่อ PE
และข้อต่อที่นำมาจำหน่ายบริษัทฯซื้อจากบริษัท วิค แอนด์ ฮุคลันด์ จำกัด (มหาชน)
สำหรับลูกค้าที่ประสงค์ให้บริษัทฯจัดหาท่อเพื่อการติดตั้งท่อให้ โครงการให้ด้วย

บริษัท ดับเบิ้ลยู เอช โฮลดิ้ง จำกัด

ลักษณะการบริการ ดังนี้คือ

เป็นธุรกิจโฮลดิ้งที่จะลงทุนโดยการเข้าเป็นผู้ถือหุ้นในกิจการอื่น โดยได้ลงทุนในบริษัท ดับเบิลยู เอช
ไป๊ป (ประเทศไทย) จำกัด ร้อยละ 51 และปัจจุบันไม่มีการลงทุนในบริษัทอื่นใดนอกเหนือจากนี้

การได้รับการส่งเสริมการลงทุน

ปัจจุบัน บริษัท ฯ ได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนทั้งหมด 4
ฉบับดังต่อไปนี้

  1. การโยกย้ายสถานประกอบการเพื่อทำการผลิตท่อและข้อต่อจาก PE, PP และ PB ประเภท
  6.9 กิจการผลิตผลิตภัณฑ์พลาสติกหรือเคลือบด้วยพลาสติกตามบัตรส่งเสริมการลงทุนเลขที่
  7005(2)/ยย/2546 ลงวันที่ 5 พฤศจิกายน 2546 และให้ได้รับสิทธิและประโยชน์
  ตามพระราชบัญญัติส่งเสริมการลงทุนพ.ศ. 2520 แก้ไขเพิ่มเติมตาม พรบ.ส่งเสริมการลงทุน
  (ฉบับที่ 3) พ.ศ. 2520

  2. กิจการผลิต Double Wall Pipe (WehoDuo) ในประเภท 6.9
  การผลิตผลิตภัณฑ์พลาสติกหรือเคลือบด้วยพลาสติก โดยได้รับบัตรส่งเสริมการลงทุนสองบัตร
  บัตรแรกเลขที่ 1471(2) 2547 ลงวันที่ 15 มิถุนายน 2547
  สำหรับโครงการแรกซึ่งมีกำลังผลิตปีละประมาณ 2,520 ตัน และบัตรที่สองเลขที่ 1182(2)2547
  ลงวันที่ 9 มีนาคม 2547มีกำลังการผลิตปีละประมาณ 4,320 ตัน รวมกำลังการผลิตท่อ Double
  Wall ทั้งสิ้น 6,840 ตันต่อปี โดยบริษัท ฯ
  จะได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520

  3. การผลิต Weholite Pipe ในประเภท 6.9 ตามบัตรส่งเสริมเลขที่ 1910(2)/2547
  ลงวันที่ 29 ตุลาคม 2547 มีกำลังการผลิตปีละประมาณ 2,160 ตัน
  และให้ได้รับสิทธิประโยชน์เช่นเดียวกับการผลิต Double Wall Pipe

การตลาดและภาวะการแข่งขัน

ปัจจุบันราคาท่อพลาสติกเอชดีพีอีจะมีราคาที่ค่อนข้างคงที่มากกว่าในไตรมาสที่ 3-4 ของปี 2548
ทำให้ปัจจัยในด้านราคาที่ทำให้ผู้บริโภคชะลอการสั่งซื้อลดลง
อีกทั้งปัญหาการขาดแคลนน้ำในภาคตะวันออกในช่วงปี 2548 เป็นปัญหารุนแรง
และส่งผลกระทบต่อภาพรวมเศรษฐกิจของประเทศ ช่วงเวลาดังกล่าวบริษัทฯ
ได้มีส่วนเข้ามามีบทบาทในการแก้ปัญหาผ่านโครงการแก้ปัญหาขาดแคลนน้ำระยะสั้น
ในส่วนของภาคอุตสาหกรรมและภาครัฐบาล

อย่างไรก็ตามในปี 2549 และปีต่อๆไป ทางภาครัฐและเอกชน
ได้มีการวางแผนระยะยาวในการแก้ไขปัญหาขาดแคลนน้ำทั่วประเทศ บริษัทฯ จึงมีความมั่นใจว่าในปี
2549 นี้ จะเป็นปีที่ดีสำหรับตลาดท่อน้ำ
เพื่อรองรับโครงการขนาดใหญ่ที่จะเกิดขึ้นในอนาคตตามนโยบายของรัฐบาล

ตลาดกลุ่มเป้าหมาย 

เพื่อรองรับการเติบโตของประเทศในอีก 5 ปี ข้างหน้า บริษัทฯ
ได้มีการดำเนินการพัฒนาด้านการส่งเสริมการขายในกลุ่มเป้าหมายต่างๆ ดังนี้

1) ลูกค้ากลุ่มหน่วยงานราชการ โดยลักษณะผลิตภัณฑ์ อาทิ ท่อส่งน้ำ ท่อร้อยสายไฟ ท่อระบายน้ำ
เป็นต้น กลุ่มลูกค้าดังนี้

การประปาส่วนภูมิภาค การไฟฟ้าส่วนภูมิภาค

กรมชลประทาน การไฟฟ้านครหลวง

กรมพัฒนาที่ดิน องค์การโทรศัพท์แห่งประเทศไทย

กรมทรัพยากรน้ำ (รพช) การสื่อสารแห่งประเทศไทย

กรมทรัพยากรน้ำบาดาล องค์การบริหารส่วนท้องถิ่น

การประปานครหลวง

2) กลุ่มลูกค้าเอกชน โดยลักษณะผลิตภัณฑ์ ได้แก่ ท่อน้ำประปา ท่อสารเคมี เป็นต้น กลุ่มลูกค้าได้แก่

โรงงาน, นิคมอุตสาหกรรม

บ้านจัดสรร, ที่พักอาศัย

สนามบิน, สนามกีฬา

สนามกอล์ฟ

ร้านค้าตัวแทนจำหน่ายทั่วประเทศ

3) กลุ่มลูกค้ากิจการเฉพาะ

 โครงการชลประทานระบบท่อ

การทำ Horizontal Directional Drilling ซึ่งท่อ HDPE
เหมาะสมมากกับการใช้วิธีการติดตั้งนี้

การทำ Pipe Relining สำหรับการวางท่อทดแทนท่อเดิมที่ชำรุดเสียหายโดยไม่ต้องขุด

ท่อเจาะรู Perforated Pipe สำหรับงานระบายน้ำใต้ดิน

4) ตลาดต่างประเทศ

5) ตลาดค้าส่ง, ผู้แทนจำหน่ายทั่วประเทศ

- ท่อน้ำใช้ภายในอาคารบ้านเรือน

- ท่อระบายน้ำในโครงการหมู่บ้าน

สภาพการแข่งขันและจำนวนคู่แข่ง

ลักษณะการแข่งขันของผลิตภัณฑ์จะสอดคล้องกับลักษณะของการนำไปใช้งาน ดังต่อไปนี้

1. ท่อน้ำที่ใช้ภายในอาคารบ้านเรือน ได้แก่ ท่อขนาดเส้นผ่านศูนย์กลางภายนอกประมาณ 16-50
มิลลิเมตร ท่อที่ใช้งานเป็นท่อภายในอาคารและบ้านเรือน ดังนี้ ท่อเหล็กอาบสังกะสี-GSP, ท่อ PVC
,ท่อ PB และท่อ PE

2. ท่อส่งน้ำและท่อระบายน้ำขนาดเล็ก คือ ท่อส่งน้ำและท่อระบายน้ำภายในหมู่บ้าน
และโครงการขนาดเล็ก เช่น โรงงานอุตสาหกรรม ใช้ท่อที่มีเส้นผ่านศูนย์กลางภายนอกประมาณ
16-110 มิลลิเมตร ผลิตภัณฑ์ที่นำมาใช้ ดังนี้ ท่อ PVC, ท่อ PB และท่อ HDPE

3. ท่อส่งน้ำและท่อระบายน้ำขนาดกลาง คือ ท่อส่งน้ำแจกจ่ายน้ำจากท่อหลักไปตามหมู่บ้าน (Distribution) ท่อระบายน้ำจากหมู่บ้าน ท่อส่งน้ำและระบายน้ำภายในนิคมอุตสาหกรรม ใช้ท่อที่มี

  เส้นผ่านศูนย์กลางภายนอก 110-315 มิลลิเมตร ผลิตภัณฑ์ที่นำมาใช้มีดังนี้ ท่อ PVC, ท่อ
  WehoDuo และท่อ HDPE

4. ท่อหลักส่งน้ำขนาดใหญ่ คือ ท่อขนาดใหญ่ใช้สำหรับส่งน้ำจากแหล่งน้ำ
มีขนาดเส้นผ่านศูนย์กลางภายนอกประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
ท่อเหล็กเหนียว (Steel Pipe) ท่อ GRP และท่อ HDPE

5. ท่อระบายน้ำและท่อน้ำเสียขนาดใหญ่ คือ
ท่อที่ใช้สำหรับระบายน้ำปกติและท่อระบายน้ำเสียจากโรงงานอุตสาหกรรม แหล่งชุมชน และฟาร์มกุ้ง
มีขนาดเส้นผ่านศูนย์กลางภายนอกท่อประมาณ 315-1,600 มิลลิเมตร ผลิตภัณฑ์ที่นำมาใช้ดังนี้
ท่อเหล็กเหนียว (Steel Pipe), ท่อคอนกรีตเสริมเหล็ก, ท่อ Glass Reinforce Fiber
Pipe (GRP), ท่อ HDPE และท่อ Weholite

6. ท่อเพื่อการเกษตร ระบบน้ำหยด ใช้งานในสวนเกษตร เช่น ไร่องุ่น ไร่ส้ม
ผลิตภัณฑ์ที่นำมาใช้คือ ท่อ PE และ PVC

7. ท่อร้อยสายไฟและสายโทรศัพท์ คือ ท่อที่ใช้สำหรับร้อยสายไฟและสายโทรศัพท์
ใช้ท่อที่มีขนาดเส้นผ่านศูนย์กลางภายนอกประมาณ 32-160 มิลลิเมตร ผลิตภัณฑ์ที่นำมาใช้ดังนี้ ท่อ
PVC, ท่อ FRP, ท่อ WehoDuo และท่อ HDPE

ภาวะอุตสาหกรรมของท่อ HDPE และการแข่งขัน

ท่อ HDPE ในประเทศในปี 2548 มีมูลค่าการจำหน่ายรวม 1,770 ล้านกว่าบาท
คิดเป็นปริมาณท่อประมาณ 30,000 เมตริกตัน โดยมีผู้ผลิตรายใหญ่ในประเทศประมาณ 5 ราย

ผู้ผลิตท่อ HDPE ในประเทศไทย

+-------------------------------------------+--------------------------+
| ผู้ผลิตท่อ                                    | ส่วนแบ่งตลาดตามยอดขายของ   |
|                                           |                          |
|                                           | ท่อ HDPE (ร้อยละ)          |
+-------------------------------------------+--------------------------+
|   บริษัท วิค แอนด์ ฮุคลันด์ จำกัด (มหาชน)         | 55                       |
|                                           |                          |
|   บริษัท ไทย เอเชีย พีอี ไปป์ จำกัด              | 45                       |
|                                           |                          |
|   บริษัท ไทยก้าวไกล                          |                          |
|                                           |                          |
|   บริษัท ยูไนเต็ดฮาร์ดแวร์ แอนด์ แมชีนเนอรี่ จำกัด   |                          |
|                                           |                          |
|   บริษัท อุตสาหกรรมท่อน้ำไทย จำกัด              |                          |
|                                           |                          |
|   รายย่อยอื่นๆ                               |                          |
+-------------------------------------------+--------------------------+
| รวม                                       | 100                      |
+-------------------------------------------+--------------------------+

ที่มา : ประมาณการโดยบริษัท วิค แอนด์ ฮุคลันด์ จำกัด (มหาชน)

ผู้ให้บริการงานติดตั้งและเชื่อมท่อ PE ที่เป็นคู่แข่งสำคัญของบริษัทย่อย

+---------------------------------------+------------------------------+
| รายชื่อ                                 | ส่วนแบ่งการตลาด (%)            |
+---------------------------------------+------------------------------+
|   บริษัท สยามปทุม กรุ๊ป จำกัด               | 70                           |
|                                       |                              |
|   บริษัท ไทยแฟบริเคท พีอี ไพพ์ จำกัด         | 30                           |
|                                       |                              |
|   หจก. เอส บีม                         |                              |
|                                       |                              |
|   บริษัท ศิวรักษ์ เอสบีม เอ็นจิเนียริ่ง จำกัด     |                              |
|                                       |                              |
|   บริษัท อินทิเกรท พาวเวอร์ กรุ๊ป จำกัด       |                              |
|                                       |                              |
|   บริษัท ที เอ พี เอ็นจิเนียริ่ง แอนด์ เซอร์วิส   |                              |
|   จำกัด                                |                              |
|                                       |                              |
|   บริษัท รับเหมาทั่วไป                     |                              |
|                                       |                              |
|   บริษัท ดับเบิลยูเอช ไป๊ป (ประเทศไทย) จำกัด |                              |
+---------------------------------------+------------------------------+
| รวม                                   | 100                          |
+---------------------------------------+------------------------------+

ที่มา : ประมาณการโดยบริษัท ดับเบิลยูเอช ไป๊ป (ประเทศไทย) จำกัด

จากส่วนแบ่งทางการตลาด แสดงให้เห็นว่า บริษัท ฯ ยังคงเป็นผู้ผลิตท่อเอชดีพีอี
ตามมาตรฐานสากล ISO 9001:2000 รายใหญ่ที่สุดในประเทศไทย
โดยสามารถผลิตท่อเอชดีพีอีขนาดใหญ่ที่สุดในตลาด
โดยปัจจุบันโรงงานของบริษัทมีกำลังการผลิตสูงสุดกว่า 21,000 ตันต่อปี
นอกจากนี้ยังเป็นผู้ผลิตซึ่งได้รับลิขสิทธิ์จาก KWH Group Ltd. ในการผลิตท่อวีโฮไลท์
(ท่อผนังเบา) แต่เพียงรายเดียวในประเทศไทย
ประกอบกับการวางแผนงานงบประมาณของภาครัฐบาลในการป้องกันและแก้ไขปัญหาวิกฤตน้ำ
ทั้งในส่วนของภาคอุตสาหกรรมและภาคเพื่อการอุปโภคบริโภคนั้น
สอดคล้องกับแผนงานการขยายกำลังการผลิตสำหรับโครงการในอนาคตได้เป็นอย่างดี

ซึ่งนอกเหนือไปจากแผนส่งเสริมการขายผลิตภัณฑ์ใหม่ อาทิ ท่อวีโฮดูโอ ท่อวีโฮอควอ แล้วบริษัทฯ
ยังมีแผนงานเพิ่มช่องทางการจัดจำหน่ายสินค้าผ่านทางตัวแทนจำหน่ายซึ่งเป็นพันธมิตรทางการค้าทั่วประเทศเพิ่มขึ้นอีกด้วย
ภาพลักษณ์ที่โดดเด่นเรื่องประสบการณ์ ความเชี่ยวชาญด้านเทคโนโลยีการผลิตและการติดตั้ง
รวมทั้งการให้คำปรึกษาด้านวิศวกรรมโดยวิศวกรที่มีความรู้ความสามารถ
ซึ่งยังคงเป็นนโยบายด้านการบริการของบริษัทฯ ทำให้บริษัทฯ
ยังคงได้รับความไว้วางใจจากลูกค้าทั้งในประเทศและต่างประเทศด้วยดีเสมอมา

การจัดหาผลิตภัณฑ์หรือบริการ

บริษัทฯมีโรงงานจำนวน 1 แห่ง ตั้งอยู่เลขที่ 7/214 หมู่ 6 นิคมอุตสาหกรรมอมตะ ซิตี้ (ระยอง)
ตำบลมาบยางพร อำเภอปลวกแดง จังหวัดระยอง 21140 โดยมีกำลังการผลิตรวม 30,000
ตันต่อปี มีนโยบายการผลิตที่สำคัญคือ ใช้การคาดการณ์ยอดขายในปีถัดไปของฝ่ายการตลาด
การคาดการณ์ยอดขายจะจัดทำเป็นระยะเวลา 3 ปี
เพื่อดูแนวโน้มการเจริญเติบโตของตลาดและนำมาเป็นข้อมูลการวางแผนการลงทุนต่อไป

การจัดหาวัตถุดิบที่ใช้ในการผลิต

วัตถุดิบที่ใช้ในการผลิตส่วนใหญ่คือ เม็ดพลาสติกชนิด High Density Polyethylene (HDPE)
มีแหล่งผลิตทั้งภายในประเทศและต่างประเทศ เม็ดพลาสติก HDPE
เป็นผลิตผลจากน้ำมันดิบในอุตสาหกรรมปิโตรเคมีซึ่งส่วนใหญ่นำเข้าจากต่างประเทศ
ซึ่งแหล่งผลิตภายในประเทศอยู่ที่จังหวัดระยอง มีโรงงานผลิตทั้งหมด 3 แห่งคือ บริษัท
อุตสาหกรรมปิโตรเคมีคัลไทย จำกัด (มหาชน) (TPI) , บริษัทค้าเคมีภัณฑ์สยาม จำกัด (TPE) ,
บริษัท พีทีที โพลิเมอร์ มาร์เก็ตติ้ง จำกัด (มหาชน) โดยในปี 2548 บริษัทฯ
มีอัตราส่วนการใช้วัตถุดิบภายในประเทศประมาณร้อยละ 85

สำหรับแหล่งผลิตในต่างประเทศมีอยู่หลายแห่งด้วยกัน อาทิเช่น เยอรมัน , เบลเยี่ยม, โปรตุเกส,
ฟินแลนด์ และเกาหลี เป็นต้น โดยมีสัดส่วนการนำเข้าประมาณร้อยละ 15

ผลกระทบที่ทำให้เกิดการเปลี่ยนแปลงเรื่องราคาหรือปัญหาการขาดแคลนวัตถุดิบ ได้แก่
ราคาน้ำมันในตลาดโลกปรับตัวสูงขึ้นซึ่งมีผลมาจากปริมาณการใช้ที่เพิ่มขึ้น
และราคาที่ถูกกำหนดโดยกลุ่มผู้ค้า เช่น โอเปค
และการหยุดการผลิตของแหล่งการผลิตเพื่อซ่อมบำรุงเครื่องจักร

ผลกระทบต่อสิ่งแวดล้อมเนื่องมาจากกระบวนการผลิต

เนื่องจากวัตถุดิบที่บริษัทฯ ใช้ในการผลิตท่อเป็นเม็ดพลาสติกประเภทความหนาแน่นสูง
ผลิตภัณฑ์ของบริษัทฯ จึงเป็นผลิตภัณฑ์ที่ไม่ส่งผลกระทบต่อสิ่งแวดล้อม ผลิตภัณฑ์ท่อของบริษัทฯ
สามารถใช้เป็นท่อประปาเพื่อใช้ในการส่งน้ำดื่มได้
วัสดุเหลือใช้จากกระบวนการผลิตจะมีเพียงเศษพลาสติกทิ้ง ( Scrap )
ซึ่งก็จะสามารถเก็บรวบรวม เพื่อนำไปผ่านระบบการรีไซเคิล ( Recycle )
เพื่อหลอมเป็นเม็ดพลาสติกกลับมาใช้ใหม่ได้

โรงงานของบริษัทฯ ตั้งอยู่ในเขตนิคมอุตสาหกรรมอมตะซิตี้ จังหวัดระยอง
ซึ่งอยู่ในความควบคุมดูแลของการนิคมอุตสาหกรรมแห่งประเทศไทย
โดยที่ผ่านมาบริษัทฯไม่เคยมีประวัติการทำความผิดใดๆเกี่ยวกับสิ่งแวดล้อม

งานที่ยังไม่ได้ส่งมอบของบริษัทฯและบริษัทย่อย ณ วันที่ 31 ธันวาคม 2548

งานที่ยังไม่ได้ส่งมอบของบริษัทฯ ณ วันที่ 31 ธันวาคม 2547 และ 2548 มีมูลค่าเท่ากับ 140.88
และ 416.86 ล้านบาทตามลำดับ สำหรับงานที่ยังไม่ได้ส่งมอบ ณ สิ้นปี 2548
จะส่งมอบแล้วเสร็จเป็นส่วนใหญ่ประมาณร้อยละ 95 ในปี 2549

งานที่ยังไม่ได้ส่งมอบของบริษัทย่อย ณ วันที่ 31 ธันวาคม 2547 และ 2548 มีมูลค่าเท่ากับ 7.22
และ 9.86 ล้านบาทตามลำดับ โดยบริษัทย่อยทำการส่งมอบแล้วเสร็จในปีถัดจากปีที่คงค้างส่งมอบได้

โดยงานที่ยังไม่ได้ส่งมอบ ณ วันที่ 31 ธันวาคม 2548 ของบริษัทฯ
ในแต่ละรายไม่มีรายใดมีมูลค่ามากกว่าร้อยละ 10 ของรายได้รวม